open-index/open-wikipedia-markdown huggingface dataset:
Škoti

**Škoti** je naziv koji u najširem smislu predstavlja stanovnike Škotske, a u užem smislu etničku grupu odnosno naciju koja potječe iz Škotske.

Škoti su heterogena nacija koja potječe od Pikta - drevnih prastanovnika sjevera Britanije, koji su se nešto kasnije pomiješali s keltskim Gelima i Britima. Od 7. vijeka n.e. u škotski etnički korpus ulazi sve više primjesa germanskih naroda kao što su Englezi, koji prodiru s juga, te Nordijci koji prodiru sa sjevera.

Ti su se trendovi mogli zamijetiti u škotskom srednjem vijeku kada je u lokalnoj književnosti ispočetka dominirao gelski jezik, da bi potom počeo prodirati rani škotski, germanski jezik pod snažnim utjecajem srednjeg engleskog. Oko 1500. se među Škotima počinje stvarati podjela između "Highlandera" na krajnjem sjeveru koji govore gelski te "Lowlandera" koji govore engleski.

Usprkos tim podjelama, Škoti su se kroz cijeli srednji vijek uspješno odupirali nastojanjima Engleza da ih okupiraju kao što se to dogodilo s Walesom i Irskom.

Tako su Škoti u moderno doba ušli s formiranom nacionalnom svijesti. U 16. vijeku se u Škotskoj javlja reformacija u daleko ekstremnijem obliku nego u Engleskoj koja je odabrala umjereniji anglikanizam. S druge strane, veliki dio Škota je ostao vjeran katolicizmu, što je uzrokom tradicionalnih suparništava koja traju sve do danas.

Škotska se konačno ujedinila s Engleskom 1707. godine, a oružani otpor tom ujedinjenju je konačno skršen pola vijeka kasnije. Taj je proces posebno teško pogodio "Highandere" koji su prisiljeni na emigraciju u Sjevernu Ameriku, te postupnu asimilaciju u "Lowlandere".

Iako je Škotska ostala relativno siromašna u odnosu na Englesku, mnogi Škoti su postali graditelji Britanskog imperija, a škotski nacionalizam se obično ispoljavao kao folklor. To se djelomično promijenilo s otkrićem nalazišta nafte u Sjevernom moru, koje je kod mnogih Škota potaklo pokret za većom autonomijom i nezavisnošću. Tim zahtjevima se djelomično izašlo u susret 1997. godine formiranjem Škotskog parlamenta i vlade.

## Vanjske veze

* Origins of Britons
Opština Despotovac

**Opština Despotovac** se nalazi u Srbiji, oko 130 km jugoistočno od Beograda. Prema popisu stanovništva iz 2002. godine, opština ima 25.611 stanovnika. Na teritoriji opštine se nalazi Manastir Manasija.

## Naseljena mesta
* Balajnac
* Beljajka
* Bogava
* Brestovo
* Bukovac
* Veliki Popović
* Vitance
* Grabovica
* Grčko Polje
* Despotovac (grad)
* Despotovac (selo, poznato i kao Vojnik)
* Dvorište
* Zlatovo
* Židilje
* Jasenovo
* Jelovac
* Jezero
* Lipovica
* Lomnica
* Medveđa
* Miliva
* Panjevac
* Plažane
* Popovnjak
* Ravna Reka (rudarsko naselje)
* Resavica (varošica)
* Resavica (selo, poznato i kao Dutovo)
* Senjski Rudnik (rudarsko naselje)
* Sladaja
* Stenjevac
* Strmosten
* Trućevac
Opština Golubac

**Opština Golubac** je jedna od opština u Republici Srbiji. Nalazi se u Centralnoj Srbiji i spada u Braničevski okrug. Po podacima iz 2004. opština zauzima površinu od 368 km² (od čega na poljoprivrednu površinu otpada 15.083 ha, a na šumsku 16.554 ha).

Centar opštine je grad Golubac. Opština Golubac se sastoji od 24 naselja. Po podacima iz 2002. godine u opštini je živelo 9.913 stanovnika, a prirodni priraštaj je iznosio -11,2 %. Po podacima iz 2004. broj zaposlenih u opštini iznosi 1.220 ljudi. U opštini se nalazi 17 osnovnih škola.
## Povezano
* Golubac
Opština Gornji Milanovac

**Opština Gornji Milanovac** je opština u Srbiji, u Moravičkom okrugu. Središte opštine je Gornji Milanovac. Prema popisu stanovništva iz 2002. godine, opština Gornji Milanovac ima 47.641 stanovnika.

## Naseljena mesta
Sela na Opštini Milanovac su: Belo Polje, Beršići, Bogdanica, Boljkovci, Brajići, Brđani, Brezna, Brezovica, Brusnica, Varnice, Velereč, Vraćevšnica, Vrnčani, Gojna Gora, Gornja Vrbava, Gornja Crnuća, Gornji Banjani, Gornji Branetići, Gornji Milanovac, Grabovica, Davidovica, Donja Vrbava, Donja Crnuća, Donji Branetići, Dragolj, Drenova, Družetići, Zagrađe, Jablanica, Kalimanići, Kamenica, Klatičevo, Koštunići, Kriva Reka, Leušići, Lipovac, Lozanj, Ločevci, Lunjevica, Ljevaja, Ljutovnica, Majdan, Mutanj, Nakučani, Nevade, Ozrem, Polom, Pranjani, Prnjavor, Reljinci, Rudnik, Ručići, Svračkovci, Semedraž, Sinoševići, Srezojevci, Takovo, Teočin, Trudelj, Ugrinovci, Cerova, Šarani, Šilopaj.

## Vanjske veze

* Zvanična prezentacija opštine
Frizi

**Frizi** je naziv za germansku etničku grupu sjeverozapadne Evrope, kojoj je postojbina oblast zvana Frizija - na granici današnje Nizozemske i Njemačke.

Frizi predstavljaju jedan od najstarijih germanskih naroda, koji se spominje još u rimskim ljetopisima. U prošlosti su bili moreplovci, a dio njih je zajedno sa sebi srodnim Anglima, Jutima i Saksoncima su u 6. vijeku izvršili invaziju Britanije temeljem koje je stvorena moderna engleska nacija.

U samoj Friziji su Frizi nešto kasnije došli pod žestoki pritisak Franaka i Saksonaca, a nakon srednjeg vijeka postali predmetom asimilacije od strane modernih nacija kao što su Nizozemci, Nijemci i Danci. Frizijski jezik - koji predstavlja temelj njihove kulture i identiteta - danas je očuvan samo na uskom pojasu na obali Sjevernog mora.

## Vanjske veze
* The Frisian Meeting Place
Nizozemci

**Nizozemci** ili **Holanđani** (nizozemski *Nederlanders*) je naziv za germansku etničku grupu koja potječe iz oblasti sjeverozapadne Evrope poznate kao Nizozemska.

Većina predaka današnjih Nizozemaca bili su Franci, koji su se na područje Nizozemske naselili oko godine 400. a kasnije predstavljali jezgru Franačke države. Njenom podjelom je područje Nizozemske pripalo Svetom rimskom carstvu, ali su lokalni plemići relativno brzo ostvarili *de facto* nezavisnost.

Ključni događaj za stvaranje moderne nizozemske nacije bila je reformacija, koja je, pogotovo u svojoj kalvinističkoj verziji, među stanovnicima Nizozemske našla plodno tlo. To se dogodilo kada je tim oblastima vladala Španija, čiji je dvor bio pod snažnim utjecajem Katoličke crkve te zbog hereze praktički sve Nizozemce osudio na smrt. Uslijedio je dug i krvavi Osamdesetogodišnji rat u kome je sjeverni dio Nizozemske ostvario nezavisnost i profilirao se u jednu od ekonomskih najmoćnijih te kulturno najnaprednijih država na svijetu. Južni dio Nizozemske je ostao pod katoličkom vlašću, te se tamo razvio poseban etnički identitet Flamanaca.

Kao pomorski narod, Nizozemci su u 17. vijeku počeli kolonizirati prekomorske zemlje, te su tako u Sjevernoj Americi osnovali današnji New York, a na jugu Afrike Capetown. U Sjevernoj Americi su nizozemske zajednice u 18. i 19. vijeku asimilirane u novu američku naciju, iako je dio njih - od kojih je najpoznatija sekta amiša - očuvao svoj posebni identitet. Na jugu Afrike se nakon pada kolonije pod britansku vlast nizozemska zajednica otpočela emigraciju u unutrašnjost kontinenta i do kraja 19. vijeka formirala posebni etnički identitet zvan Afrikaneri.

Zbog činjenice da se veliki dio poljoprivrednog zemljišta nalazi ispod razine mora je Nizozemce kroz vijekove natjerala da radišnost prigrle kao svoju najveću vrlinu, isto kao što je prosperitet stečen prekomorskom trgovinom stvorio tradiciju tolerancije po kojoj se Nizozemska danas ističu među svim zemljama Evrope i svijeta. Prvi koji su uživali te plodove bili su Židovi, a kasnije i hugenoti protjerani iz katoličke Francuske. Kasnije se ta tradicija odrazila i kroz prihvaćanje liberalizma u društvenoj sferi - a najpoznatije manifestacije toga jesu seksualna revolucija, legalizacija prostitucije i istospolnih brakova, kao i dekriminalizacija marihuane i *lakih [[droga]]*. Nizozemsku tradiciju tolerancije je, međutim, u posljednje vrijeme izazvao sve veći broj imigranata iz muslimanskih zemalja koji liberalizam zemlje-domaćina smatraju nespojivim sa svojim vjerovanjima.

## Vanjske veze
* Dutch Immigrant Communities in Canada 
* NLBorrels, a global network for Dutch Expatriates
Opština Gora

**Opština Gora** je opština koja je nastala u državi Srbiji nastala iz sreza Gorskog Vardarske Banovine. Površina opštine je 385,6 km². Administrativni centar je bio u mestu Vranište. 

Danas, ponovo postoji opština Gora pod ingerencijom Republike Srbije, sa administrativnim centrom u selu Vranište i matičnom službom u Kruševcu.

Na Kosovu, za kosovske vlasti, postoji opština Dragaš. UNMIK je formirao ovu opštinu, a danas je pod rukovodstvom kosovskih institucija. Opština Dragaš obuhavata Opolje i teritoriju opštine Gora.
Za sve iole razumne i učene ljude istorija ne može da se promeni nekakvim plavim šlemovima i zelenim novčanicama tako da je Gora postojala i pre osvajačkih pohoda zapadnih sila koje su sada na vlasti.

## Naselja
Flamanci

**Flamanci** ili **Flandrijci**, je izraz koji se koristi za germansku etničku grupu kojoj je postojbina zapadni dio današnje Belgije, odnosno regija zvana Flandrija.

Flamanci su po svom porijeklu srodni Nizozemcima - odnosno potječu od germanskih plemena koja su se na sjeverozapad Evrope doselila između 4. i 6. vijeka, za vrijeme Velike seobe naroda. Flamanci s Nizozemcima osim porijekla dijele i nizozemski jezik, a Flandrija se dan-danas smatra dijelom šire nizozemske regije.

Za razvoj flamanske nacionalne svijesti je veliku važnost imala činjenica da su se u njoj u srednjem vijeku razvili bogati gradovi čija se ekonomija temeljila na počecima industrije. Pokušaj francuskih kraljeva da pokore te gradove je suzbijen u legendarnoj bitci kod Courtraija 11.7. 1302. u kojoj je gradska i seoska milicija potukla francuske vitezove. Flamanci su tako uspjeli očuvati svoj politički i kulturni identitet.

Drugi najvažniji događaj za razvoj Flamanaca kao posebne nacije bila je reformacija u Nizozemskoj te dugogodišnji rat u kojem je južni dio - uključujući Flandriju - ostao pod vlašću katoličkih habsburških vladara. Zbog toga je Flandrija postala katoličkom zemljom i započela drukčiji kulturni razvoj od svojih sjevernih protestantskih susjeda.

Nakon kraćeg perioda pod nizozemskom vlašću, belgijska revolucija je Flandriju dovela u okrilje nove belgijske države, kojom su, zahvaljujući industrijskoj revoluciji na istoku, dugo vremena dominirali frankofoni Valonci. Siromašenje zapada Belgije na račun istoka je dovelo do snažne ekonomske emigracije Flamanaca koja je potrajala sve do prvog svjetkog rata.

Flamanci su se u novoj državi dugo vremena osjećali zapostavljenima, pa je to dovelo do pokreta za autonomiju i nezavisnost. Ta nastojanja su nakon drugog svjetskog rata doveli do federalizacije Belgije, odnosno pokušaja da se Flamancima i Valoncima institucionalno izjednači politički položaj. Usprkos tome, u Flandriji je flamanski nacionalizam još uvijek jak, te se uz zahtjeve za nezavisnost odražava i u zahtjevu za ujedinjenje s Nizozemskom. Najpoznatiji predstavnik tog pokreta je ekstremno desna stranka *[[Vlaams Belang]]* koja je u posljednje vrijeme najjača među svim političkim strankama Flandrije.
Luksemburžani

**Luksemburžani** su maleni germanski narod nastanjen u Luksemburgu (272,000), te nešto u Njemačkoj (15,000), Belgiji (4,300), Francuskoj (3,600) i (tek 300) u Austriji. Van svoje matice zemlje najviše ih ima u Sjedinjenim Državama (56,000). Luksemburžani su po vjeri katolici a služe se leceburškim jezikom (prema našim prevodiocima N. i J. Paravić; letzeburgesch), članom germanske grane indouropske porodice jezika.

## Jezik
Luksemburški jezik, letzeburgesch (engl. Luxembourgisch) germanski je dijalekt s mnogo posuđenica iz francuskog, on je jezik naroda, njihovog identiteta i pripadnosti zajednici. Luksemburg ipak uz leceburški ima još dva službena jezika, to su njemački koji se koristi u trgovini, novinarstvu i crkvi, i francuski u administraciji, odnosno u vladi i na dvoru.

## Historija
Luksemburžan imaju snažan osjećaj nacionalnog identiteta, kojega reflektiraju u svom nacionalnom motu ' Mir wëlle bleiwe wat mir sin ' odnosno *Želimo ostati ono što jesmo*. Luksemburg je malena država zapadne Europe. Zatvorena je granicama Francuske, Njemačke i Belgije, utemeljena 963., postaje veliko vojvodstvo 1815., ali 1839. gubi velik dio teritorija u korist Belgije. Punu nezavisnost postiže 1867. Nasljeđe suvremenih Luksemburžana proizlazi najvećim dijelom od Kelta, Franaka i drugih germanskih naroda koji su prolazili ovim važnim raskršćem u vrijeme prije i poslije rimske okupacije.

## Kultura
Luksemburžani imaju jedan od najviših standarda na svijetu. Njihove najznačajnije svečanosti integralni su dijelovi kulture Luksemburžana. Uz karnevale koji se održavaju šest tjedana nakon Božića, tu su i Bürgsonndeg (sljedeći tjedan iza Božića) kada pale veliku vatru pod otvorenim nebom. Tradicionalno se još od starih dana (1340.) održava Schueberfouer koje je osnovao Jan od Češke (Johann der Blinde von Luxemburg), Nacionalni dan (23. jun), Genzefest i Bijela nedjelja (Whitsunday; 7. nedjelje iza Uskrsa), i vinski festivali koji počinju u 8. mjesecu.

## Vanjske veze
* Being a Luxembourger http://www.eu2005.lu/en/savoir_lux/societe_tradition/lux_type/index.php
Lihtenštajnci

**Lihtenštajnci** je naziv koji se u širem smislu koristi za stanovnike kneževine Lihtenštajn, a u užem smislu za pripadnike germanske etnolingvističke grupe koja svoj identitet temelji na korištenju alemanskog jezika i kulturi vezanoj uz historiju Lihtenštajna.

Lihtenštajnci čine oko 2/3 stanovništva Lihtenštajna (30.000), dok su ostatak imigranti iz drugih, pretežno evropskih država. Glavna vjera je katoličanstvo (75 %), a iza nje slijedi protestantizam (7 %) dok ostalo čine agnostici, ateisti i pripadnici manjih, uglavnom ne-kršćanskih zajednica.
Alzašani

**Alzašani** je naziv koji u širem smislu označava stanovnike francuske regije Alsace, dok u užem smislu predstavlja pripadnike posebne etnolingvističke grupe temeljene na govorenju alzaškog jezika.

Iako prema popisu oko 39 % stanovnika govori alzaški jezik, čineći ga drugim regionalnim dijalektom/jezikom iza oksitanskog, većina Alzašana se u etničkom smislu opredijeljuju kao Francuzi i, u nešto manjoj mjeri, Nijemci.

Na stvaranje posebnog alzaškog jezika kao i regionalnog identiteta, dosta je utjecala činjenica da je ta regija kroz historiju često mijenjala gospodare - bilo razne francuske, bilo razne njemačke vladare.
Germanošvajcarci

**Germanošvajcarci** ili **Germanošvicarci** je naziv koji se koristi za dio švicarske nacije kojima je maternji jezik švicarski njemački.

Germanošvajcarci potječu od mješavine germanskog naroda Alemani i lokalnog galo-romanskog življa na sjeveru današnje Švicarske. U srednjem vijeku i kasnije su zbog niza geografskih, ekonomskih i političkih okolnosti stvorili etnički identitet različit od svojih germanskih susjeda koji su s vremenom postali dio njemačke i/ili austrijske nacionalne matice. 

Danas žive u sjevernom i centralnom dijelu Švicarske i čine oko 63 % stanovništva Konfederacije. Slično kao i Frankošvajcarci, Italošvajcarci i Retoromani se u političkom smislu se identificiraju sa svojim kantonima, odnosno Konfederacijom.
Zoran Janković

**Zoran Janković** (rođen 1. januara 1953. u Saraorcima kod Smedereva, Srbija) je slovenački ekonomista i političar, koji od 2006. vrši dužnost gradonačelnika Ljubljane. 

Rođen je varošici blizu Smedereva, od oca Srbina i majke Slovenke, ali se porodica seli u Ljubljanu gde Zoran završava gimnaziju i ekonomski fakultet. Postao je poznat kada je 1997. postao predsednik uprave slovenačkog poslovnog sistema Merkator. On je zaslužan za prerastanje Merkatora u najveće preduzeće u Sloveniji sa 15000 zaposlenih i razvijenim poslovima u zemljama regiona Hrvatskoj, Bosni i Hercegovini i Srbiji. Zbog ostvarenih rezultata dobija prestižno nacionalno priznanje „menadžer godine 2002“. Njegova iznenadna smena sa rukovodećeg položaja se dovodi u vezu sa promenama u političkim sferama i netrpeljivosti nove političke elite. 

Posle odlaska sa te funkcije je ostao zapamćen kao uspešan i sposoban čovek što mu je donelo popularnost zahvaljujući kojoj je 22. oktobra 2006. godine ubedljivo, već u prvom krugu, pobedio na izborima za gradonačelnika Ljubljane kao nezavisan kandidat. Janković tvrdi da mu je jedan od uzora Milan Bandić, kontroverzni ali i popularni gradonačelnik Zagreba. Godine 2010. je na izborima uspio osvojiti i drugi mandat.

Pored poslovne karijere je veoma aktivan i na sportskom planu. Od 1984. do 1990. je bio potpredsednik košakaškog kluba Olimpija, između 1992. i 1997. godine predsednik sopstvenog rukometnog kluba Krim Electa, a od 1996. do 2004. godine predsednik rukometnog saveza Slovenije. Za njegovog mandata je Slovenija osvojila srebrnu medalju na Evropskom prvenstvu u rukometu 2004. godine.

Pred parlamentarne izbore 2011. osnovao je vlastitu stranku pod nazivom Lista Zorana Jankovića – Pozitivna Slovenija (LZJ - PS), koja je 4. decembra 2011 godine pobedila na izborima sa 29% glasova. Usprkos toga, nije postao novim premijerom, jer je sastavljena nova koalicija na čelu sa desničarskim premijerom Janezom Janšom.
Nijemci

**Nemci** (ek.) ili **Nijemci** (ijek.), germanski narod, koji pretežno živi u Nemačkoj, gde čini oko 92% stanovništva. Potomci su drevnih germanskih plemena naseljenih između reka Rajne i Odre, pomešanih sa starosedeocima - Keltima na jugu i jugozapadu i Retima na jugu, kao i sa balto-slovenskim narodima na istoku. Konačno uobličenje nemačke nacije bilo je 1871. godine.

Nemci su većim delom protestantske, a manjim delom rimokatoličke vere, a govore nemačkim jezikom, koji pripada germanskoj grupi indoevropske porodice jezika. Nemaca ukupno ima oko 84.901.000, od toga u Nemačkoj 70.782.000, Sjedinjenim Američkim Državama 6.679.000,, Kanadi 1.316.000, Brazilu 1.030.000, Rusiji 914.000, Rumuniji 391.000, Italiji 310.000, Francuskoj 214.000, Austriji 200.000,Kazahstan 178 000, Švajcarskoj 167.000, Velikoj Britaniji 162.000, Holandiji 160.000, Kirgistanu 58.000, Argentini 128.000, Australiji 125.000.

U italijanskoj pokrajini Južni Tirol, Nemci čine oko 68% stanovništva. Na području srpske pokrajine Vojvodine je pre Drugog svetskog rata živelo oko 343.000 Nemaca.

## Narod i običaji
**Glazba i ples**
 Njemački ples dovodi se u uvijek vezu sa Oktoberfestom i Bavarcima, koji plešu polku (poljskoga je porijekla) u svojim lederhosenima. Bavarci i njihovi južniji prvi rođaci Austrijanci, sa sobom su ovaj ples i običaje oktoberfesta donesli sa sobom u druge krajeve svijeta, napose u Ameriku (Oklahoma, Texsas).

**Kuhinja**

Nijemci kao suvremeni europski narod, stvorili su sebi posebne prehrambene navike, pod pritiskom brzog tempa života. Tri glavna obroka su im doručak (das *Frühstück*), ručak (das *Mittagessen*) i večera (das *Abendessen*). Doručak mora biti brz, zgotovljen i prilagođen radnom vremenu, pa se obavlja po buffetima, i obično se sastoji od džemova, sireva i sokova sa raznim vrstama kruha. Čaša mlijeka, čaja ili crne kave uobičajena je za doručak. –Ručak ili 'das Mittagessen' je zato mnogo kaloričniji. On traje između podneva i 14h poslije podne. Razne skupine Nijemaca, kao što su Bavarci, Švabi, Franci i Sasi u prehrambenoj kulturi imaju svoje navike. Švabi uživaju u teletini i vinu, dok se Sasi iz sjevernih ravnica Njemačke i njezinom primorju više vole morsku hranu, osobito oni uz područje Sjevernog mora. Pivo i rakija glavna su im pića, a ne vino kao kod Švaba. Kod Franaka u području Hessena, i nešto zapadnijih takozvanih 'Rajnlanđana', njihovog ogranka, omiljeni su svinjetina i pivo. –Prehrambenoj kulturi Nijemaca spadaju svinjsko pečenje, krumpir, kobasice, razne juhe (Suppen) i pivo, koje oni smatraju 'tekućim kruhom'. –Večera kod Nijemaca traje između 18 i 19 sati, a omiljeno jelo je i tada svinjetina, janjetina ili govedina koji se služi se uz obavezni krumpir, a nakon koga i neka poslastica, keksi ili kolačići. Od poznatih njemačkih poslastica treba spomenuti Schwarzwälderkirschtorte (švarcvaldska torta), Pfeffernüße (božićni kolač), Dresdner Weihnachtsstollen (drezdenski božićni kruh), Honig Brät Mandeln (medeni hrskavi bademi), i druge.

## Povezano
* Nemačka
* Austrijanci
* Germanski narodi
* Spisak naroda sveta
Latvijci

**Letonci** ili **Latvijci** su baltički narod, koji pretežno živi u Letoniji, gde čini oko 58% stanovništva. Letonci su po veroispovesti većinom protestanti, a govore letonskim jezikom, koji pripada baltičkoj grupi indoevropske porodice jezika (baltički i slovenski jezici su veoma srodni i zajedno čine baltoslovenski ogranak indoevropske jezičke porodice). Letonaca ukupno ima oko 1.643.000, od toga u Letoniji oko 1.487.000.
Rusini

**Rusini** ili **Ruteni** je izraz koji se koristi za:

* kao arhaični izraz za Ukrajince;
* izraz za stanovnike drevne oblasti Rutenija (Bjelorusija i zapadna Ukrajina);
* Karpatski Rusini, etnička grupa, odnosno podgrupa ukrajinskog naroda;
* Panonski Rusini, etnička grupa koja živi u oblastima bivše Jugoslavije.
Rusini (Ukrajina)

**Rusini** su istočnoslovenski narod, koji pretežno živi u zapadnoj Ukrajini, u pokrajini Transkarpatija, a ima ih ukupno oko 610.000, od toga u Ukrajini oko 560.000. Njihov jezik spada u grupu istočnoslovenskih jezika. Rusine neki smatraju posebnim narodom, dok ih drugi smatraju delom ukrajinskog naroda.

Pored ovog imena, Rusini se u istorijskim dokumentima pominju i pod imenima *Ruteni* i *Malorusi*. Postoje takođe i Rusini u Vojvodini, čiji jezik spada u grupu zapadnoslovenskih jezika i sličan je slovačkom.
Slovaci

**Slovaci** su zapadnoslovenski narod, koji pretežno živi u Slovačkoj, gde čini oko 86% stanovništva. Slovaci su većim delom katoličke, a manjim delom protestantske veroispovesti, a govore slovačkim jezikom, koji spada u slovensku grupu indoevropske porodice jezika.

Slovaka ukupno ima oko 6,200.000, od toga u Slovačkoj 4.600.000, u SAD-u 1,000.000, u Češkoj 300.000.

Prema popisu iz 2002. godine, u Vojvodini živi oko 56.000 Slovaka, a slovački jezik je jedan od 6 službenih jezika ove pokrajine. Središte Slovaka u Vojvodini je Bački Petrovac.

## Etimologija
Slovaci i Slovenci su jedini trenutni slavenski narod koji su sačuvali staro ime Slavena (jednina: slavěn) u njihovom imenu - pridjev "Slovak" je i dalje *slovenský*, a ženska imenica "Slovak" je još uvijek *Slovenka* u slovačkom jeziku. Samo se muška imenica "Slovak" promjenila u *Slovenin*, vjerovatno u srednjem vijeku.

## Povezano
* Slovaci u Hrvatskoj
* Slovaci u Vojvodini

## Vanjske veze

* Likovna i naivna umetnost Vojvodjanskih Slovaka  
* Politika Vojvodjanskih Slovaka
Moravljani

**Moravljani** (ili **Moravci**) ili **Moravijci** ( *(*ili kolokvijalno *Moraváci*, zastarelo *Moravci)*), je ime za niz malenih etničkih grupa naseljenih u području Moravske, Češka, koji govori moravski jezik (ili je ovo dijalekt češkog jezika). Neki Moravci smatraju posebnim narodom, drugi se klasificiraju u Čehe. 

Najpoznatije lokalne grupe Moravaca su u srednjoj Moravskoj: Hanáci u području poznatom kao Haná, prema boji hlača dijele se na crvene i žute. Ostale grupe su znatno malobrojnije, to su: Horáci, Blat'aci, Bañáci, Zabečáci i Moravčici. Na sjeveroistoku Moravske, osobito oko Opave pa do Českog Těšína naseljeni su: Dulané, Horalé, Valaši i neki manji. Sve ove manje gruipe poznate su kao Lachy, njihovi govori pokazuju prijelaz šleskim dijalektima. Južno od ovih naseljeni su Valaši, druga veća grupa koji se razlikuju gore navedenih, ime su dobili po stočarima 'Vlasima' koji su ovamo došli u 12. stoljeću ili kasnije. 

Moravaca u Češkoj ima oko 522.000.
Šlezi

**Šlezijci** (**Šlezjani**) ili **Šlesi** (šl. *Ślůnzoki*, nemšl. *Schläsinger*, , , ) su zapadnoslovenski narod srodan Poljacima, koji pretežno živi u Poljskoj i Češkoj, na području istorijske pokrajine Šlezije, čija je nekadašnja teritorija podeljena između ovih država. Šlezijci govore poljskim i šlezijskim jezikom, koji spada u slovensku grupu indoevropske porodice jezika.

Šlezijaca ukupno ima oko 600.000, od toga u Poljskoj oko 585.000, a u Češkoj oko 12.231 (populacija Šleske je 8 milijuna ljudi, a Gornja Šleska 4 milijuna, pa su zapravo mala manjina u Šleskoj)

## Reference
Kašubi

**Kašubi** (; ; ) su lehitski zapadnoslovenski narod, koji pretežno živi u Poljskoj, na području istorijske pokrajine Pomeranije, čija je nekadašnja teritorija deo današnje Poljske. Regija je među Kašubima poznata i kao **[[Kašubija]]**. Smatra se da su Kašubi direktni potomci Pomeranaca, starog slovenskog plemena, koje je nastanjivalo ovo područje. Govore kašupskim jezikom, koji spada u slovensku grupu indoevropske porodice jezika. Kako je njihov jezik deo lehitske od ukupno tri podgrupe u okviru zapadnoslavenskih jezika (*zajedno sa Poljskim i nekoliko izumrlih jezika*) Kašube se zbog posebne bliskosti povremeno klasificira i kao zasebnu grupu Poljaka.

Prema popisu stanovništva u Poljskoj iz 2002. godine oko 5.000 ljudi se izjasnilo da su po narodnosti Kašubi, dok se oko 51.000 izjasnilo da govore kašupskim jezikom. Smatra se da osoba koje su poreklom Kašubi, ali se na popisu izjašnjavaju kao Poljaci ima oko 300.000. Najveći grad istorijske regije Kašubije je Gdańsk dok je od gradova sa značajnijim udelom građana koji se deklariraju kao Kašubi ili njihovi potomci najvažnija Gdynia. Između 80,3% i 93,9% stanovništva u gradovima kao što su Linia, Sierakowice, Szemud, Kartuzy, Chmielno, Żukowo itd. su kašupskog porijekla.

## Povezano
* Univerzitet u Gdańsku
* Šlezijci
* Lužički Srbi
* Moravljani
* Goranci
* Rusini (Ukrajina)
* Panonski Rusini

## Vanjske veze

* http://www.zk-p.pl/ (poljski)
* http://www.kaszubia.com/ (kašupski, poljski, njemački)
* http://www.republika.pl/modraglina/kaszlink.html  (poljski, engleski, njemački)
* http://www.cassubia-slavica.com/
Pomaci

**Pomaci** (bug. *помаци*) ili **Muslimanski Bugari** (bug. *българи-мохамедани*) su etnička podgrupa Bugara, koja pretežno živi u Bugarskoj, kao i u severoistočnoj Grčkoj. Bugarska statistika ih ne iskazuje posebno. Većinom su islamske veroispovesti, a govore bugarskim jezikom, koji spada u slovensku grupu indoevropske porodice jezika. Većina Pomaka živi u Turskoj oko 360.000, u Bugarskoj oko 67.000 naseljenih na jugu u oblasti Rodopa. Na osnovu jezićke pripadnosti južnih provincija određujemo veoma približan broj muslimana Bugara. Neki sebe smatraju Turcima svega oko 30.000 ali svoj jezik smatraju bugarski. Oni govore izvornim bugarskim dijalektom, U odnosu na Bošnjake Pomaci su gorštačko muslimansko stanovnistvo. Pomaci su druga najveća slovenska muslimanska grupa poslije Bošnjaka. Većina njih sebe u etničkom smislu smatra Muslimanima.

## Povezano
* Bugari
* Južni Sloveni
* Sloveni
* Spisak naroda sveta

## Reference

## Vanjske veze

* Pomak Leaks
Krašovani

**Krašovani** (*Karašovani*, *Krašovanje*, *Karaševci* ili *Koroševci*, rumunski: *Caraşoveni*, *Cârşoveni*, *Cotcoreţi*, *Cocoşi*) su južnoslovenska etnička zajednica koja pretežno živi u Rumuniji, odnosno u županiji Karaš-Severin u rumunskom delu Banata. Velika večina Krašovana su Hrvati katoličke veroispovesti doseljeni iz Turopolja i Bosne Srebrene, a manji deo uz granicu sa Srbijom Timočanski Srbi. Karašovani govore (ovisno o nacijonalnosti) uglavnom hrvatskim jezikom a dijalektalno spadaju pod (torlački dijalekt) koji su prihvatili od Bugara ili Srba tokom 3 veka izolovanosti. 

Rumunska statistika Krašovane tretira kao hrvatsku manjinu i oko 200 ljudi kao posebnu Karašovansku zajednicu. Prema zadnjem popisu stanovništva Rumunije (županija Karaš-Severin) Karašovani se uglavnom smatraju Hrvatima, dok se manji deo smatra posebnim narodom, a najmanje deo uz granicu sa Srbijom Srbima. Srpski deo Krašovana se u Banat doselio iz Timočke Krajine krajem 14. veka, dok se drugi Hrvatski deo doselio iz Turopolje|Turopolja, čime se objašnjavaju tragovi kajkavštine u lokalnom govoru a manja grupa Hrvata doselila je i iz Bosne Srebrene. 

Ima ih ukupno oko 6.000, od čega se većina izjašnjava kao Hrvati, a manji deo kao Srbi, a svega oko 200 kao posebna etnička grupacija (http://www.edrc.ro/recensamant.jsp?regiune_id=1832&judet_id=1909&localitate_id=1930).
## Istorija i poreklo
Područje koje naseljavaju Krašovani je bilo i ranije nastanjeno stanovništvom slovenskog porekla. Naseljavanje Krašovana je izvršeno iz tri oblasti, jedan deo oko reke Timok, stanovništvom koje je sa sobom donelo torlački govor i ono je prenelo torlački osnov na Hrvatsku Karašovansku enklavu koja je poreklom iz Turopolja i Bosne doseljena na posed Rimokatoličkog biskupa/episkopa. Početkom 20. veka se, pretežno među bugarskim naučnicima, smatralo se da su Krašovani - i to pre svega zbog torlačkog govora - bugarskog porekla.

## Dijalekat
Dijalekat kojim govori ova nevelika skupina je nekarakterističan za Banat, odnosno za Srbe koji žive u ovom delu Banata i koji govore ekavskom varijantom štokavskog dijalekta, taj govor je mešavina kajkavsko-štokavko-rumunijskog rečnika sa torlačkom afirmacijom. 

## Povezano
* Južni Sloveni
* Sloveni
* Hrvati
* Spisak naroda sveta
Bunjevci

**Bunjevci** su slavenska etnička grupa poreklom sa Dinarskog gorja koja danas živi u Bačkoj, a oko čijeg karaktera i identiteta dan-danas traju velike kontroverze. Tako se dio Bunjevaca smatra zasebnom etničkom grupom tj. narodom te su kao takvi priznati u službenim statistikama Srbije. Dio Bunjevaca se smatra dijelom hrvatskog naroda, a manji dio Srbima. Bunjevci u Mađarskoj su pokrenuli zahtjev za priznanje posebnog manjinskog statusa.
Torbeši

**Torbeši** su južnoslovenska etnička grupa, koja pretežno živi u Makedoniji. Torbeši se na popisu stanovništva u nacionalnom smislu uglavnom izjašnjavaju kao Muslimani (osim u Opštini Rostuša gde se svi popisuju kao Makedonci), ali ih neki smatraju etničkom grupom Makedonaca. Većinom su islamske veroispovesti, a govore makedonskim jezikom, koji spada u slovensku grupu indoevropske porodice jezika.

Ima ih ukupno oko 15.000.

## Povezano
* Makedonci
* Muslimani (narod)
* Južni Sloveni
* Sloveni
* Spisak naroda sveta
Opština Žagubica

**Opština Žagubica** je opština koja pripada Braničevskom okrugu u Srbiji. prostire se na 760 km2 i u administrativnom pogledu skoro u potpunosti pripada području Homolja koje obuhvata 733 km2. Homolje i opština Žagubica predstavljaju manju geografsku oblast u istočnoj Srbiji, jasno ograničenu planinskim vencima sa svih strana. 

Od Zvižda na severu odvajaju je Homoljske planine (940m), od Resave na jugu venac Beljanice (1336m), od crnorečkog basena na istoku masiv Crnog Vrha (1027m) i od ravničarske donje Mlave na zapadu Gornjačke planine (825m). Tako uokvirena geomorfološka celina sastoji se iz dva dela: Žagubičke kotline na istoku i Krepoljinsko - Krupajske kotline na zapadu. Teritorija opštine Žagubica ima izgled nepravilnog pravougaonika postavljenog u pravcu istok-jugoistok-zapad-severozapad, dužina oko 35 km, dok najveća širina iznosi 26 km. Granica prema susednim opštinama uglavnom ide preko najistaknutijih vrhova planinskih venaca. Tako, prema Zviždu granica se proteže vododelnicom izmedju Mlave i Peka, od Omana na jugoistoku do Rakove bare i Velikog štubeja. Granica prema Donjoj Mlavi proteže se grebenom Sumorovca i Vukana, a južnije od Mlave preko Karaule, Velikog vrha i površi Bele reke. Južna granica, prema Resavi, pruža se preko Sokolice, grebena Beljanice sve do vrha Kapa na istoku. Opština Žagubica graniči se sa opštinama Petrovac, Despotovac, Bor, Majdanpek i Kučevo. Opština Žagubica sa svojih 17000 stanovnika prostire se na 760 km2 i u administrativnom pogledu skoro u potpunosti pripada području Homolja koje obuhvata 733 km2. Gustina naseljenosti na m2 iznosi 22 stanovnika.

Na osnovu popisa pokrajine Braničevo, iz 1467. godine u Homolju je bilo 18 sela sa 171 kućom. Od tog broja danas pod istim imenom postoje 5 naselja: Laznica, Osanica, Izvarica, Milatovac i Josanica; 5 pod drugim imenom (Sige, Suvi Do, Žagubica, Ribare, i Breznica); dok ostalih 8 naselja više ne postoje (Gospođince, Pesčanica, Preslab, Zagrađe, Gornja Bresnica, Košarna, Dolnji Cerkar i Libijan).

Naselje Žagubica je upravno, privredno, zanatsko, zdravstveno i školsko središte Homolja, odnosno istoimene opštine. Nalazi se na nadmorskoj visini od 315 m, i ima oko 4000 stanovnika.
Bugari

**Bugari** su južnoslovenski narod, koji pretežno živi u Bugarskoj, gde čini oko 85% stanovništva. Bugari su većinom pravoslavne veroispovesti, ali ima ih i muslimana i katolika. Bugari islamske veroispovesti su poznati pod imenom Pomaci. Bugarski jezik pripada slovenskoj grupi indoevropske porodice jezika. Bugara ukupno ima oko 7.000.000, od toga u Bugarskoj 6.000.000.

## Historija
Ime *Bugari* potiče iz turkijski narod *[[Prabugari]]*, koji neko vrijeme nakon dolaska na Balkanu je bio asimiliran od Slavena.

U drugom veku nove ere Prabugari se doseljavaju na područje između Crnog i Kaspijskog mora (Severni Kavkaz). Pod pritiskom Huna na početku četvrtog veka, prabugarska plemena se naseljavaju na područje reke Don i Azovskog mora. U šestom veku, pod vođstvom kana Kubrata, Prabugari su formirali svoju državu (Veliku Bugarsku), koja se protezala od reke Dunav na zapadu, do reke Kuban na istoku, i od Crnog i Azovskog mora na jugu, do Doneca na severu.

Posle smrti kana Kubrata, ova država se raspala. Jedan deo Prabugara ostao je da živi pored Crnog i Azovskog mora i misli se da su potomci ovih Prabugara današnji Balkari na Kavkazu. Drugi deo Prabugara preselio se na područje reka Volge i Kame, gde je formirao Povolšku Bugarsku. Potomci ovih Prabugara su današnji Tatari i Čuvaši u Ruskoj Federaciji.

Treći deo Prabugara, predvođen kanom Asparuhom, preselio se na Balkan, gde se pomešao sa Slavenima i stvorio državu koja postoji i danas.
 
Četvrti deo Prabugara, predvođen kanom Kuberom, se prvo naselio u Panonskoj niziji (u Sremu), a potom na srednjem Balkanu.

## Povezano
* Bugarska
* Pomaci
* Slaveni
* Južni Sloveni
* Lista naroda svijeta

## Reference


Datoteka:Ethnic composition of Bulgaria, 2011.PNG|Bugari u Bugarskoj 2011. godine
Crnogorci

**Crnogorci** su južnoslavenski narod koji pretežno živi u Crnoj Gori. Prema popisu iz 2011. Crnogorci čine 44,98% stanovništva te zemlje. Većinom su pravoslavci, a manjim dijelom muslimani i katolici. Većina Crnogoraca govori crnogorski ili srpski kao maternji jezik.

## Historija
Slaveni su se nastanili na Balkanu tokom 6. i 7. stoljeća. Tokom 11. stoljeća Duklja je postala nezavisna država pod dinastijom Vojislavljević. Područje današnje Crne Gore kasnije će biti dio Zete, Knjaževine Crne Gore i Kraljevine Crne Gore. U SFR Jugoslaviji Crna Gora bila je federalna jedinica. Godine 2006. Crna Gora je na referendumu izglasala nezavisnost napuštajući državnu zajednicu sa Srbijom.
## Jezik

Crnogorci govore štokavskim narječjem uz ijekavski izgovor. Od 2007. Ustavom Crne Gore kao službeni jezik proglašen je standardni crnogorski jezik.

## Religija
Većina Crnogoraca su pravoslavci, prvenstveno vjernici Srpske pravoslavne crkve, dok manjina pripada Crnogorskoj pravoslavnoj crkvi, koja nije kanonski priznata. Vjernici SPC-a pretežno pripadaju Mitropoliji crnogorsko-primorskoj i preostalim trima eparhijama – Eparhija budimljansko-nikšićka, Eparhija mileševska i Eparhijа zahumsko-hercegovačka i primorska.

Prema popisu stanovništva iz 2011. osobe koje su se izjasnile kao Crnogorci grade sljedeću vjersku strukturu:

* Pravoslavlje: 248.523 (88,7%)
* Islam: 12.931 (4,6%)
* Katoličanstvo: 5.667 (2,0%)
* Protestantizam: 921 (0,3%)
* Ateizam/agnosticizam: 6,393 (2,3%)
* Ostalo: 5.883 (2,1%)

## Značajni Crnogorci
* Petar II Petrović Njegoš, crnogorski vladika i pjesnik
* Nikola I Petrović Njegoš, posljednji crnogorski monarh
* Jelena Savojska, crnogorska princeza i kraljica Italije
* Milovan Đilas, jugoslavenski političar, književnik i publicist
* Dušan Vukotić, hrvatski filmski reditelj, crtač i animator
* Milo Đukanović, crnogorski političar
* Dejan Savićević, crnogorski fudbaler
* Predrag Mijatović, crnogorski fudbaler
* Mirko Vučinić, crnogorski fudbaler
* Veljko Bulajić, crnogorsko-hrvatski filmski reditelj i scenarist

## Reference

## Vanjske veze
Slovenci

**Slovenci** su južnoslovenski narod, koji pretežno živi u Sloveniji, gde čini oko 83% stanovništva. Vekovima su se nalazili pod tuđinskom vlašću, ali su uprkos tome uspeli da očuvaju svoj jezik i nacionalnu svest. 

Slovenci su 1918. godine stvorili zajedničku državu sa Srbima i Hrvatima, a od 1991. godine imaju sopstvenu nezavisnu državu. Slovenci su većinom katoličke veroispovesti, a govore slovenačkim jezikom, koji pripada slovenskoj grupi indoevropske porodice jezika. Slovenaca ukupno ima oko 2,145.000, od toga u Sloveniji 1,812.000.

## Znameniti Slovenci

* Louis Adamič
* Andrej Bajuk
* Janez Burger
* Josip Broz Tito
* Urša Bogataj
* Vladimir Bartol
* Ivan Cankar
* Tone Cerer
* Ana Celjska
* Barbara Celjska
* Ulrih II Celjski
* František Čáp
* Aleksander Čeferin
* Iztok Čop
* Danilo Dolci
* Janez Drnovšek
* Luka Dončić
* Mladen Dolar
* Rajmond Debevec
* Stane Dolanc
* Maks Fabiani
* Mira Furlan
* Bogo Grafenauer
* Giorgio Gaber
* Ivan Grohar
* Jakob Petelin Gallus
* Janja Garnbret
* Karol Grossmann
* Odilo Globocnik
* Herman Dalmatinski
* Ivan Hribar
* Peter Handke
* Tine Hribar
* Ferdo Ivanek
* Israel Isserlein
* Anton Janežič
* Janez Janša
* Josip Jurčič
* Rihard Jakopič
* Anton Korošec
* Boris Kidrič
* Boris Kraigher
* Bratko Kreft
* Edvard Kardelj
* Jelena Karleuša
* Edvard Kocbek
* Franc Kavčič
* France Klopčič
* Ignacij Knoblehar
* Ivan Kramberger
* Ivana Kobilca
* Jernej Kopitar
* Dejan Knez
* Julius Kugy
* Milan Kučan
* Milko Kos
* Peter Kosler
* Primož Kozmus
* Sergej Kraigher
* Srečko Katanec
* Srečko Kosovel
* Ivo Lah
* Iza Login
* Samo Login
* Tine Logar
* Cesare Maldini
* Anton Mahnič
* Petra Marklund
* Rudolf Maister
* Egon Mosche
* Fran Miklošič
* Tina Maze
* Vladko Maček
* Vinko Möderndorfer
* Zoran Mušič
* Branko Oblak
* Guglielmo Oberdan
* Tea Obreht
* Ivica Osim
* Ernest Peterlin
* Fritz Pregl
* Herman Potočnik
* Jože Pirjevec
* Jože Plečnik
* Himzo Polovina
* Jože Pučnik
* Lojze Peterle
* Peter Prevc
* Ilma Rakusa
* Anja Rupel
* Edvard Rusjan
* Fran Ramovš
* Edvard Ravnikar
* Gregorij Rožman
* Vladislav Ribnikar
* Ita Rina
* Leon Rupnik
* Mitja Ribičič
* Primož Roglič
* Shenphen Rinpoče
* Eleonore Schoenfeld
* Kurt Schuschnigg
* Peter Štih
* France Štiglic
* Ivan Štraus
* Jože Toporišič
* Tina Trstenjak
* Primož Trubar
* Melania Trump
* Danilo Türk
* Ivo Urbančič
* Alida Valli
* Janez Vajkard Valvasor
* Walter Veltroni
* Milan Vidmar
* Ivan Vidmar
* Tony Vidmar
* George Voinovich
* Ivan Vurnik
* Christoph Waltz
* Ludwig Wittgenstein
* Franci Zavrl
* Ludvik Zajc
* Zlatko Zahovič
* Katka Zupančič
* Vasilij Žbogar
* Stevo Žigon
* Slavoj Žižek
* Urška Žolnir
* Oton Župančič

## Povezano
* Južni Sloveni
* Sloveni
* Spisak naroda sveta
Južni Slaveni

**Južni Slaveni** ili **Balkanci** su slavenski narodi, koji naseljavaju Balkanski poluotok, Panonsku niziju i istočne Alpe.

Južni Slaveni koji žive u Bugarskoj, Makedoniji, Srbiji i Crnoj Gori su većinom pravoslavci, dok su južni Slaveni koji žive u Sloveniji i Hrvatskoj većinom katolici. U Bosni i Hercegovini su zastupljene sve tri vjere: muslimani (Bošnjaci), pravoslavci (Srbi) i katolici (Hrvati). U svijetu ukupno ima otprilike 33 miliona Južnih Slavena. Oni su istovremeno i najveća jezična grupa jugoistočne Evrope.

## Južnoslavenski narodi i etničke grupe
Istočna grupa: 
* Bugari (Bugarska)
** Pomaci (Bugarska)
* Palćeni (Rumunija)
* Torbeši (Severna Makedonija)

Prelazni narod između 2 grupe:
* Makedonci (Severna Makedonija)

Zapadna grupa:
* Srbi (Srbija; Crna Gora; Bosna i Hercegovina - uglavnom u Republici Srpskoj)
* Jugosloveni (Srbija; Crna Gora; Bosna i Hercegovina)
* Muslimani (Bosna i Hercegovina; Srbija; Crna Gora)
* Bošnjaci (Bosna i Hercegovina; Srbija - uglavnom Sandžak; Crna Gora)
* Crnogorci (Crna Gora; Srbija)
* Goranci (Srbija - Kosovo)
* Hrvati (Hrvatska; Bosna i Hercegovina - uglavnom u Federaciji Bosne i Hercegovine)
** Janjevci (Srbija - Kosovo)
** Bunjevci (Srbija - Vojvodina)
** Šokci (Srbija - Vojvodina)
** Krašovani (Rumunija - Karaš-Severin)
** Gradišćanski Hrvati (Austrija - Burgenland)
** Molisanski Hrvati (Italija - Molize)
* Slovenci (Slovenija)

## Simboli

Južni Slaveni pošto nikada u potpunosti nisu imali zajedničku državu nisu imali ni jedinstvene simbole (grbove il zastave). Ipak najpoznatijom južnoslavenskom zastavom se smatra jugoslavenska trobojnica. Ona je zapravo predstavljala 3 južnoslavenska naroda (Srbe, Hrvate, Slovence). Uvedena je u doba Kraljevine SHS i uz blage izmjene (poput ubacivanja/izbacivanja crvene petokrake u središte trobojnice) preživjela je u sve tri Jugoslavije (kraljevskoj, socijalističkoj i srpsko-crnogorskoj). Osobe koje se nacionalno identificiraju kao Jugoslaveni smatraju je svojom zastavom.

## Trobojnice po etničkim grupama
* Slovenci: bijelo-plavo-crveno
* Hrvati: crveno-bijelo-plavo
* Srbi: crveno-plavo-bijelo
* Crnogorci: crveno-zlatna, ranije crveno-plavo-bijelo
* Bošnjaci: zeleno-bijelo-zeleno
* Makedonci: nema
* Bugari: bijelo-zeleno-crveno

Napomena: Makedonci nikada nisu imali svoju trobojnicu, ali su kao narodnu boju smatrali crvenu. Bošnjaci također nikada nisu imali svoju trobojnicu, ponajviše zbog toga što su se često smatrali religijskom skupinom muslimana, ali su u samim počecima devedesetih godina prošlog stoljeća kao svoju trobojnicu prihvatili zasjedanjem Bošnjačkog kongresnog vijeća zeleno-bijelo-zeleno s polumjesecom u sredini. Ipak, ova zastava među narodom nikada nije bila priznata, tako da je praktično danas odbačena, jer Bošnjaci sebe ne smatraju religijskom već etničkom grupom.

## Povezano
* Jugoslavija
* Zapadni Slaveni
* Istočni Slaveni
Opština Kladovo

**Opština Kladovo** je opština u istočnoj Srbiji, u Borskom okrugu, u Timočkoj Krajini. Središte opštine je grad Kladovo. Prema popisu stanovništva iz 2002. godine, na teritoriji opštine živi 23.622 osobe. Gustina naseljenosti iznosi 171 stanovnik na 1&nbsp;km². Opština se graniči sa opštinama Negotin, i Majdanpek, te Dunavom sa Rumunijom.

## Naseljena mesta
* Brza Palanka
* Vajuga
* Velesnica
* Velika Vrbica
* Velika Kamenica
* Grabovica
* Davidovac
* Kladovo
* Kladušnica
* Korbovo
* Kostol
* Kupuzište
* Ljubičevac
* Mala Vrbica
* Manastirica
* Milutinovac
* Novi Sip
* Petrovo Selo
* Podvrška
* Reka
* Rečica
* Rtkovo
*Tekija

## Etnička struktura
* Srbi - 21.130 (89,49%)
* Crnogorci - 572 (2,42%)
* Vlasi - 568 (2,41%)
* ostali

Sva naseljena mesta imaju većinsko srpsko stanovništvo.

## Vanjske veze
* Službena prezentacija opštine
* Radio televizija Bor
Opština Knić

**Opština Knić** je jedna od opština u Republici Srbiji. Nalazi se u Centralnoj Srbiji i spada u Šumadijski okrug. Po podacima iz 2004. opština zauzima površinu od 413 km² (od čega na poljoprivrednu površinu otpada 27.199 ha, a na šumsku 10.118 ha). 

Centar opštine je naselje Knić. Opština Knić se sastoji od 36 naselja. Po podacima iz 2002. godine u opštini je živelo 16.148 stanovnika, a prirodni priraštaj je iznosio -13 %. Po podacima iz 2004. broj zaposlenih u opštini iznosi 1.492 ljudi. U opštini se nalazi 28 osnovnih i 3 srednjih škola.

## Značajne osobe
* Milovan Ilić - "Minimaks", poznati novinar i tv voditelj Maksovizije
* Miša Mijatović, poznati harmonikaš RTS-a

## Povezano
* Knić
Opština Koceljeva

**Opština Koceljeva** je jedna od opština u Republici Srbiji. Nalazi se u Centralnoj Srbiji i spada u Mačvanski okrug. Po podacima iz 2004. opština zauzima površinu od 257 km² (od čega na poljoprivrednu površinu otpada 18.766 ha, a na šumsku 5.707 ha).

Centar opštine je naselje Koceljeva. Opština Koceljeva se sastoji od 17 naselja. Po podacima iz 2002. godine u opštini je živelo 15.636 stanovnika, a prirodni priraštaj je iznosio -6,6 %. Po podacima iz 2004. broj zaposlenih u opštini iznosi 2.235 ljudi. U opštini se nalazi 16 osnovnih i 1 srednja škola.

U opštini Koceljevo održava se svake godine kulturne,sportske manifestacije kao što je Koceljevski polumaraton.

## Značajne osobe
* Slobodan Santrač, poznati bivši fudbaler

## Povezano
* Koceljeva

## Vanjske veze

* Zvanična stranica Opštine Koceljevo
Mortalitet

**Mortalitet** (lat. *mortalitas* od *mors* "smrt" ) je zbir slučajeva umiranja u jednom određenom vremenu, suprotno od slučajeva rađanja (nataliteta). Tablice mortaliteta su tablice iz kojih se vidi broj smrtnih slučajeva u izvesnom vremenu.

## Povezano
*Fertilitet
Padež (razvrstavanje)

**Padež** može značiti:

## Lingvistika
### Gramatika
* padež, oblik deklinacije koji pokazuje odnos prema drugim rečeničnim članovima

### Riječi i izrazi
* **padež**, vodeni atmosferski talog (kod Radoja Domanovića)
* **padež**, *pokr.* provalija (kod Stjepana Mitrova Ljubiše)
* **to je drugi padež** ili **ono je drugi padež**, to je druga stvar odn. ono je druga stvar

## Geografija
### Naselje u [[Crna Gora|Crnoj Gori]]
* Padež, Opština Kolašin

### Naselje u [[Hrvatska|Hvatskoj]]
* zaselak naselja Prizna kod Senja
* zaselak naselja Rajevo Selo u Vukovarsko-srijemskoj županiji

### Naselje u [[Slovenija|Sloveniji]]
* Padež, Općina Laško
* Padež, Općina Vrhnika
* Padež, Općina Zagorje ob Savi

### Naselje u [[Srbija|Srbiji]]
* Padež, Opština Kruševac, Rasinski okrug
* Padež, Opština Leskovac, Jablanički okrug
Opština Ljig

**Opština Ljig** je jedna od opština u Republici Srbiji. Nalazi se u Centralnoj Srbiji i spada u Kolubarski okrug. Centar opštine je grad Ljig. Opština Ljig se sastoji od 27 naselja. 

Okružen je obroncima planina Rajac i Rudnik koji mu daju pečat brdsko-planinskog naselja. Ipak, Ljig spada u privredno nerazvijene krajeve Srbije.

Opština se prostire na površini od 279 km2, i broji 15.924 stanovnika. Po podacima iz 2002. godine u opštini je živelo 14.629 stanovnika, a prirodni priraštaj je iznosio -9,7 %. Po podacima iz 2004. broj zaposlenih u opštini iznosi 2.676 ljudi. U opštini se nalazi 22 osnovne i 2 srednje škole. Po podacima iz 2004. opština zauzima površinu od 279 km² (od čega na poljoprivrednu površinu otpada 18.295 ha, a na šumsku 7.918 ha).

Na teritoriji današnje opštine Ljig se 1917. godine odigrala poznata Kolubarska bitka. O tome danas svedoči *'spomenik 1.300 kaplara* na Rajcu i brojna spomen obeležja.

Mesne zajednice u opštini Ljig su: Ivanovci, Kozelj, Lalinci, Veliševac, Babajić, Ba, Kalanjevci, Kadina luka, Jajčić, Liplje, Moravci, Štavica, Gukoš, Milavac, Brančić, Poljanice, Latković, Slavkovica, Paležnica, Belanovica, Bošnjanović, Donji Banjani, Dići, Cvetanovac, Živkovci i Šutci.

## Povezano
* Ljig

## Vanjske veze
* http://www.ljig.net Opština Ljig
Moravci

**Moravci** mogu biti:

* Moravac, množina su *Moravci*
* Moravci (Ljig), naselje u opštini Ljig, Srbija
* Moravljani, stanovnici Moravske
* Moravci, stanovnici Gornje Morave
* Moravci, pripadnici Moravske crkve, odnosno crkava
* , bivše zapadnoslavensko pleme
* , bivše južnoslavensko pleme

## Povezano
* Moravac, razvrstavanje
* Moravljani (razvrstavanje)
Opština Kučevo

**Opština Kučevo** je jedna od opština u Republici Srbiji. Nalazi se u Centralnoj Srbiji i spada u Braničevski okrug. Po podacima iz 2004. opština zauzima površinu od 721 km² (od čega na poljoprivrednu površinu otpada 35.009 ha, a na šumsku 35.915 ha). 

Centar opštine je naselje Kučevo. Opština Kučevo se sastoji od 26 naselja. Po podacima iz 2002. godine u opštini je živelo 18.808 stanovnika, a prirodni priraštaj je iznosio -8,9 %. Po podacima iz 2004. broj zaposlenih u opštini iznosi 3.343 ljudi. U opštini se nalazi 18 osnovnih i 1 srednja škola.

## Značajne osobe
* Đorđe Marjanović , poznati srpski pevač

## Povezano
* Kučevo.

## Vanjske veze
Hotel "Rudnik - Kučevo
Marko Bulat

**Marko "Mare" Bulat** (21. april 1973., Kremna, SFRJ) je srpski folk pevač i muzičar.

Studirao je Akademiju za umetnost i konzervaciju Srpske pravoslavne crkve u Beogradu. U sklopu studija diplomski rad mu je 2012. godine bio ikonopisanje pravoslavne crkve Vaznesenja Gospodnjeg u Krupnju.

## Diskografija
* *Srebrne kiše* (1996)
* *Dete sreće* (1997)
* *Prijatelji, braćo, kumovi* (2003)
* *Ne postoji sutra* (2004)
* *Nebeska kafana* (2007)
* *Dan za dan* (2009)

## Reference

## Vanjske veze

* markobulat.net 
* Još jednu želju ima - intervju („Politika“, 17. oktobar 2010)